ஆபிரகாம் விருத்தகுளங்கரா

ஆபிரகாம் விருத்தகுளங்கரா (Abraham Viruthakulangara, ) என்பவர் நாக்பூரின் இந்திய பேராயர் ஆவார். மகாராட்டிர பிராந்திய ஆயர்கள் பேரவையின் தலைவராக இருந்தார்.

 வாழ்க்கை 
ஆபிரகாம் 1943 ஆம் ஆண்டு சூன் 5 ஆம் தேதி அன்று கேரளாவில் பிறந்தார். நாக்பூரில் உள்ள தூய சார்லசு பயிற்சிப்பள்ளியில் தனது படிப்பை முடித்தார். மத்தியப் பிரதேசத்தில் உள்ள சாகர் பல்கலைக்கழகத்தில் இந்தியில் இளங்கலை முடித்தார். இவர் இறையியலில் இளநிலைப் பட்டமும் பெற்றார்.

ஆபிரகாம் 28 அக்டோபர் 1969 அன்று கத்தோலிக்க பாதிரியாராக நியமிக்கப்பட்டார்.

 பேராயர் 
ஆபிரகாம் 1977 ஆம் ஆண்டு மார்ச் 4 ஆம் தேதி கந்த்வாவின் ஆயராக நியமிக்கப்பட்டார். இவர் 1998 சனவரி 17 அன்று இந்தியாவின் நாக்பூரின் பேராயராக நியமிக்கப்பட்டார். அவர் ஒரு ஆயராக நியமிக்கப்பட்டபோது எட்டு ஆண்டுகள் பாதிரியாராக இருந்தார், மேலும் 40 ஆண்டுகளுக்கும் மேலாக எளிமையான வாழ்க்கையுடன் ஆயராக இருந்தார்.

 இறப்பு 
19 ஏப்ரல் 2018 அன்று (நள்ளிரவு - அதிகாலை 1 மணியளவில்) புது தில்லியில் நடைபெற்ற ஆயர்கள் மாநாட்டில் கலந்து கொண்ட பிறகு மாரடைப்பால் மரணமடைந்தார்.

 மேற்கோள்கள் 

பகுப்பு:கிறித்தவ இறையியலாளர்கள்
பகுப்பு:1943 பிறப்புகள்
பகுப்பு:2018 இறப்புகள்
பகுப்பு:கேரள மக்கள்